[pic] | AZ EURÓPAI KÖZÖSSÉGEK BIZOTTSÁGA |

Brüsszel, 31.8.2007

COM(2007) 503 végleges

2005/0037B (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a speciális „Drogprevenció és felvilágosítás” című programnak (2007–2013) az „Alapvető jogok és jogérvényesülés” 2007-2013 közötti időszakra vonatkozó általános program részeként történő létrehozásáról szóló európai parlamenti és tanácsi határozat elfogadására vonatkozó közös álláspontjáról

2005/0037B (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a speciális „Drogprevenció és felvilágosítás” című programnak (2007–2013) az „Alapvető jogok és jogérvényesülés” 2007-2013 közötti időszakra vonatkozó általános program részeként történő létrehozásáról szóló európai parlamenti és tanácsi határozat elfogadására vonatkozó közös álláspontjáról

1. HÁTTÉR

A javaslat továbbítása az Európai Parlamenthez és a Tanácshoz (COM(2006) [230] végleges – [2005]/[037B] COD dokumentum) | 2006. május 24. „Az erőszak elleni küzdelem (DAPHNE III)” és a „Drogprevenció és felvilágosítás” című programok szétválasztását követően módosított javaslat. |

Az Európai Gazdasági és Szociális Bizottság véleményének időpontja: | 2006. január 19. |

Az Európai Parlament véleménye, első olvasat: | 2006. december 14. |

A közös álláspont elfogadásának időpontja: | 2007. július 23. |

2. A BIZOTTSÁG JAVASLATÁNAK CÉLJA

A „Drogprevenció és felvilágosítás” című finanszírozási program célkitűzései a következők:

a) A kábítószer-használat és -függőség, valamint a kábítószerrel kapcsolatos károk megelőzése és csökkentése.

b) A drogfogyasztással kapcsolatos tájékoztatás javítása;

c) A droggal kapcsolatos európai stratégia megvalósításának támogatása.

3. MEGJEGYZÉSEK A KÖZÖS ÁLLÁSPONTRÓL

A Tanács közös álláspontja megőrzi a Bizottság eredeti javaslatának lényegét, és figyelembe veszi az Európai Parlament által első olvasatban elfogadott főbb módosításokat.

A közös álláspont és a Bizottság eredeti javaslata közötti lényegi különbségek a következők:

- A Daphne III és a „Drogprevenció és felvilágosítás” című programokat szétválasztották. E szétválasztást maga a Bizottság javasolta 2006. május 26-i módosított javaslatában.

- 3. cikk a) pont: egy sajátos célkitűzés hozzáadása, amely bővíti a program alkalmazási körét azáltal, hogy támogatni tudja a kábítószer fogyasztás megelőzésére irányuló intézkedéseket, különösen kábítószer okozta károk csökkentése és a legújabb tudományos ismereteken alapuló kezelési módok alkalmazása által.

- 3. cikk c) pont hangsúlyosabb az Európai Parlament bevonása a kábítószerekkel kapcsolatos cselekvési tervek értékelésének folyamatába.

- 4. cikk b) pont: Külön projektjavaslat is kaphat pénzügyi támogatást abban az esetben, ha legalább két tagállamot, vagy egy tagállamot és egy csatlakozó vagy tagjelölt államot érint (a Bizottság eredeti javaslatában szereplő 3 tagállam helyett).

- 6. cikk: a nőket és a szülőket is felsorolják a program célcsoportjai között.

- 9. cikk: amikor az éves programot elfogadják, tekintetbe veszik a KKEM technikai szakértői véleményét.

- 10. cikk: bizottsági eljárások bevezetik a kettős bizottság elvét (az éves munkatervet elfogadó ügyvezető bizottság és az egyéb kérdésekben illetékes tanácsadó bizottság, míg a Bizottság eredeti javaslata csak egy tanácsadó bizottságot irányzott elő).

A Tanács közös álláspontja az Európai Parlament, a Tanács és a Bizottság megegyezésén alapul. A megegyezés a szöveg egészére vonatkozik, a bizottságokra vonatkozó kérdést is beleértve. A Tanács közös álláspontja e tárgyban elfogadja a „Polgári jogi jogérvényesülés” (COD/2005/0040) programmal kapcsolatban a három intézmény között létrejött megoldást, vagyis a szövegnek az Európai Parlament végrehajtási intézkedésekről történő tájékoztatására vonatkozó franciabekezdéssel, valamint a Bizottság ugyanazon tárgyra vonatkozó nyilatkozatával történő kiegészítését.

4. KÖVETKEZTETÉSEK

A Bizottság elfogadja a közös álláspontot, amely tartalmazza saját eredeti javaslatának főbb elemeit, valamint az Európai Parlament által elfogadott módosításokat.